KOMMISSIONEN FOR DE EUROPÆISKE FÆLLESSKABER 
Bruxelles, den 13.03.1996 
KOM(96) 107 endelig udg. 
96/0081 (ACC) 
Forslag til 
RÅDETS AFGØRELSE 
om godkendelse af resultaterne af forhandlingerne med Thailand 
i henhold til artikel XXIII i GATT 
(forelagt af Kommissionen) 

BEGRUNDELSE 
Kommissionen har afsluttet forhandlingerne med Thailand i henhold til artikel XXIII i 
GATT om EF's importordning for ris. Forhandlingsresultaterne er samlet i en aftale i 
form af brevveksling mellem Det Europæiske Fællesskab og Thailand. 
Aftalen kan opsummeres således: 
EF og Thailand er blevet enige om at suspendere de igangværende forhandlinger 
i henhold til artikel XXIII i GATT. 
EF åbner et nyt autonomt årligt toldkontingent på 10 500 tons maniokstivelse, 
hvoraf 10 000 tons tildeles Thailand. Toldsatsen svarer til den gældende MBN-
sats, nedsat med 100 ECU/ton. Den samme toldsats skal anvendes for de gældende 
toldkontingenter for maniokstivelse. Kravene til den endelige anvendelse frafaldes. 
EF åbner et toldkontingent på 80 000 tons brudris, hvoraf 41 600 tons tildeles 
Thailand. Toldsatsen svarer til den gældende MBN-sats, nedsat med 28 ECU/ton. 
Aftalen åbner også mulighed for, at parterne i fællesskab reviderer anvendelsen 
af det repræsentative prissystem. De mener dog ikke, at en sådan revision vil være 
nødvendig før 1998. 
Parterne udnytter ikke deres WTO-rettigheder, så længe de årlige toldkontingenter 
er åbnet og faktisk anvendes for det pågældende år. Med et varsel på to måneder 
før udgangen af kontingentåret kan den ene part dog genoptage forhandlingerne 
eller tilbagekalde toldlempelserne. 
"2_ 
Forslag til 
RÅDETS AFGØRELSE 
om godkendelse af resultaterne af forhandlingerne med Thailand 
i henhold til artikel XXIII i GATT 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 
113 og artikel 228, stk. 2, første punktum, 
under henvisning til forslag fra Kommissionen, og 
ud fra følgende betragtninger: 
Fællesskabet har ført forhandlinger med Thailand i henhold til artikel XXIII i GATT om 
EF's importordning for ris; 
resultaterne af forhandlingerne er samlet i en aftale i form af brevveksling; 
det er i Fællesskabets interesse, at aftalen godkendes -
TRUFFET FØLGENDE AFGØRELSE: 
Artikel 1 
1. Aftalen i form af brevveksling mellem Thailand og Det Europæiske Fællesskab 
om ris og maniokstivelse godkendes på Fællesskabets vegne. 
2. Teksten til aftalen er knyttet som bilag til afgørelsen. 
3. Rådets formand bemyndiges til at udpege den person, som er beføjet til at 
underskrive aftalen med bindende virkning for Fællesskabet. 
Artikel 2 
Kommissionen vedtager gennemførelsesbestemmelserne for toldkontingenterne for brudris 
og maniokstivelse efter proceduren i artikel 23 i Rådets forordning (EØF) nr. 1766/92 af 
30. juni 1992 nm den fælles markedsordning for korn. 
Udfærdiget i Bruxelles, den 
På Rådets vegne 
Formand 
i 
NOTAT OM TOLDKONTINGENTER 
Efter drøftelserne om at fremme de fælles interesser for Det Europæiske Fællesskab og 
Kongeriget Thailand er de to parter nået frem til følgende aftale, der anvendes fra den 1. 
april 1996: 
1. Maniokstivelse 
a) Det Europæiske Fællesskab åbner et nyt autonomt årligt toldkontingent på 
10 500 tons, hvoraf 10 000 tons vil blive tildelt Thailand 
b) toldsatsen for det nye autonome årlige toldkontingent vil svare til MBN-
satsen, nedsat med 100 ECU/ton 
c) toldsatsen for de to toldkontingenter for maniokstivelse, der er opført på 
Det Europæiske Fællesskabs liste, og som skal anvendes autonomt, vil 
svare til MBN-satsen, nedsat med 100 ECU/ton 
d) Det Europæiske Fællesskab frafalder autonomt kravene til den endelige 
anvendelse for de tre toldkontingenter. 
2. Brudris 
a) Det Europæiske Fællesskab åbner et nyt årligt toldkontingent på 80 000 
tons, hvoraf 41 600 tons tildeles Thailand* 
b) toldsatsen vil svare til MBN-satsen, nedsat med 28 ECU/ton. 
For så vidt angår de kontingentmængder, der tildeles Thailand, udsteder Det Europæiske 
Fællesskab automatisk importlicenser for de aftalte mængder på grundlag af de 
eksportcertifikater, der udstedes af de thailandske myndigheder. 
A 
BREVVEKSLING OM FORHANDLINGER 
I HENHOLD TIL ARTIKEL XXIII I GATT OM RIS 
Hr. ambassadør 
Jeg har den ære at bekræfte, at den aftale om Det Europæiske Fællesskabs 
toldkontingenter for brudris og maniokstivelse, der er indgået mellem Kongeriget Thailand 
og Det Europæiske Fællesskab, skal anvendes fra den 1. april 1996, jf. vedlagte notat. 
Foruden nævnte aftale er de to parter blevet enige om, at de efter anmodning fra den ene 
part i fællesskab vil revidere anvendelsen af ordningen med "repræsentative priser" for 
ris. Hvis en af parterne skønner, at ordningen virker hæmmende på handelsstrømmene 
mellem parterne, undersøger Kommissionen for De Europæiske Fællesskaber sammen med 
regeringen for Kongeriget Thailand de udpegede væsentlige problemer med henblik på 
at gennemføre passende løsninger. De to parter forventer ikke, at en sådan revision vil 
være nødvendig før 1998. 
På grundlag af ovenstående er de to parter blevet enige om at suspendere de 
igangværende forhandlinger i henhold til artikel XXIII i GATT af 1994. 
Nævnte aftale om at suspendere forhandlingerne og tilhørende bilag anfægter ikke 
parternes rettigheder og forpligtelser i forbindelse med WTO. Parterne vil dog ikke gøre 
brug af deres rettigheder, så længe de årlige toldkontingenter er åbnet og faktisk anvendes 
for det pågældende år. En part, der vil gøre brug af sine rettigheder, afgiver varsel herom 
senest to måneder før udgangen af det*pågældende kontingentår. 
Dette brev og Deres identiske brev udgør aftalen mellem de to parter om suspension af 
de igangværende forhandlinger i henhold til artikel XXIII i GATT af 1994. 
Modtag, hr. ambassadør, forsikringen om min mest udmærkede højagtelse. 
<r 
FINANSIERINGSOVERSIGT 
Del 1: Finansielle virkninger 
1. Forslag til Rådets afgørelse om indgåelse af resultaterne af konsultationerne med 
Thailand i henhold til artikel XXIII i GATT 
2. Budgetpost: (indtægtstab: vides ikke) 
3. Retsgrundlag: Artikel 113 
4. Beskrivelse: Åbning af toldkontingenter for maniokstivelse og brudris 
5. Indtægternes art: Indtægtstab i form af told på tredjelandsimport 
6. Ændring af indtægtsniveauet: 
Indtægtstabet bliver højst på omkring 3,5 mio. ECU om året 
Q 
ISSN 0254-1459 
KOM(96) 107 endelig udg. 
DOKUMENTER 
DA 11 
Katalognummer : CB-C0-96-115-DA-C 
ISBN 92-78-01630-6 
Kontoret for De Europæiske Fællesskabers Officielle Publikationer 
L-2985 Luxembourg